text: МОН и Световната банка с предложения за задържане и развитие на учителите в системата - Мрежа на учителите новатори
  Помощ
  Поща
  Вход
  Регистрация
  Facebook
  Начало
  Новини
  Курсове
  Хибридно обучение
  Office 365
  Контакти
  Начало
  Новини
  Курсове
  Хибридно обучение
  Office 365
  Контакти
  Начало » Новини » МОН и Световната банка с предложения за задържане и развитие на учителите в системата
  Институции • Ученици • Училища • Учители
  МОН и Световната банка с предложения за задържане и развитие на учителите в системата
  30.11.2021
  208 преглеждания
  По поръчка на Министерството на образованието и науката (МОН) и с финансиране от Европейската комисия Световната банка е изготвила „Пътна карта на политиките за учители“. В документа са разписани краткосрочни мерки за квалификация на педагозите спрямо нуждите им и тези на учениците. Експертите на банката предлагат програма за въвеждане на начинаещи преподаватели в учителската професия. Тя ще се основава на наставничество през първите две години в училище и ще включва различни мерки за тяхната подкрепа. Заложени са също обучения за учителите-наставници, за да бъдат максимално полезни на по-младите си колеги.
  Цели се и постоянното повишаване на квалификацията на учителите с цел преподаването да стане по-ефективно. Тук фокусът е поставен върху повишаване на четивната грамотност на учениците.
  Дългосрочните мерки, предложени от Световната банка, включват подобряване на управленския капацитет и преосмисляне на модела за професионално развитие на педагогическите специалисти. Ще бъдат развити партньорства между различни училища, в рамките на които учители и директори ще обменят добри практики за обучение и за управление на образователните институции.
  От Световната банка препоръчват да се създаде звено за събиране на данни за работната сила в образователната система, както и механизъм за измерване на компетентностите на база на уменията за преподаване по даден предмет, на дигиталните умения, мотивацията, авторитета, ефекта върху ученето на децата и др.
  Според проучване на банката за периода 2014-2018 г., едва около 10% от новоназначените учители в страната остават трайно в образователната система. Повече от половината напускат още след първата си година в училище. Най-критична е втората година – след нея си тръгват средно 60% от тези, които са се задържали там до този момент. След третата година сменят професията още 56% от новопостъпилите педагози.
  През 2019 г. отпадналите преподаватели след първата година са по-малко – 23%. Този ефект обаче може да е временен, ако не се вземат допълнителни марки за задържане на специалистите в системата, посочват авторите на изследването.
  Най-многобройна е групата на напускащите педагози поради пенсиониране. На второ място са учителите във възрастовата група 31-40 години. За 2019 г. те са били 18,7% от всички, излезли от училище. Това означава, че системата губи специалисти в най-активната възраст, които имат най-голям потенциал да се развиват и да въвеждат иновативни практики, коментират експертите на Световната банка.